बि टि सि नि मावफुं सोद्रोमा गनेश कसारि बिथांआ गावसोरनि बिबुंथियाव बुंथियो कक्राझार संसदारि जनजाति बियाबनि सांसद नब' सर'नियाया राज्यो-राजानि जौगानायनि जेबो खामानि मावनो हास्लाबाखै, खालि गावनि इयुननि स्वार्थ आरो मुलाम्फानि थाखाय राजखान्थि गेलेफैदों होनना सोंखारियो। लोगोसे इयुननि जाखांफुनाय लाइमोन सेंग्रा सिख्लाखौ अहिंसानि लामाखौ गारनानै गोजोन आबहावा सोरजिनायाव दावखोलांनो खावलायो। बि पि एफ हान्जाया हालामाव सरासनस्रा राज्यो-राजानि गोजोन थासारिनि गायसननाय थांखियै खामानि मावलांनायनि खोथा मख'लांङो।